**Biedrība „Latvijas petanka sporta federācija”**

vienotais reģ. Nr.40008143066

**Biedru kopsapulces protokols**

**2019. gada 30. martā**

sapulces sākums plkst. 10.00

Sapulce notiek – Brīvības gatve 455, Berģi, Garkalnes novads

Biedru kopsapulci sasaukusi biedrības „Latvijas petanka sporta federācija” (turpmāk – LPSF) valde (2019.gada 13. februāra biedru ārkārtas kopsapulces lēmums), Statūtos noteiktā kārtībā, par to paziņojot visiem LPSF biedriem ar 30.02.2019. vēstuli Nr. 3/2019.

LPSF biedru kopsapulci atklāj LPSF prezidents Juris Silovs, kurš paziņo klātesošajiem biedriem, ka uz 30.03.2019. LPSF ir 7 balsstiesīgi biedri, kopsapulcē piedalās 7 biedri:

* Sporta klubs “Upesciems” (pārstāv Alvis Zīriņš),
* “Rīgas Petanka” (pārstāv Aividss Švarcs),
* biedrība „Sporta klubs „Boule” (pārstāv Egīls Lejnieks uz pilnvarojuma pamata),
* Ventspils kērlinga klubs (pārstāv Inga Apmane),
* JRFPC (jauniešu regbija, futbola un petankas klubs) UPESCIEMA WARRIORS (pārstāv Edgars Silovs),
* Biedrība “Sporta klubs “Petanks Ērģeme” (pārstāv Imants Zvirbulis),
* Biedrība “Lapmežciema Vikings” (pārstāv Aigars Kronbergs uz pilnvarojuma pamata).

Sapulcē piedalās arī LPSF valdes loceklis Ivars Dzenītis, Aida Pētersone (Ventspils Kērlinga kluba valdes locekle), Eva Martinsone (Ventspils Kērlinga klubs), Lilita Ābelīte, Marija Elizabete Silova, Kristaps Stepiņš (Upesciema Warriors), Denijs Kuzma (Upesciems)

Juris Silovs konstatē, ka LPSF biedru kopsapulce ir lemttiesīga un var uzsākt darbu.

Atbilstoši LPSF Statūtiem, kopsapulci vada LPSF prezidents Juris Silovs. Biedru kopsapulce, pēc J. Silova ierosinājuma, vienbalsīgi („par”- 7, „pret”-0, „atturas”- 0) nolemj par protokolistu ievēlēt Alvi Zīriņu, vienbalsīgi balsu skaitīšanu uzticēt Aividam Švarcam („par”- 7, „pret” -0, „atturas”- 0)

Biedri vienbalsīgi („par”- 7, „pret”-0, „atturas”- 0) apstiprina Biedru kopsapulces darba kārtību un jautājumu izskatīšanas secību:

1. LPSF 2018. gada finanšu pārskata rezultāti – Juris Silovs;
2. 2018. gada pārskata revidenta ziņojums un bilances apstiprināšana – Juris Silovs;
3. LPSF 2019. gada budžeta projekts – Juris Silovs;
4. LPSF revidenta vēlēšanas.
5. LPSF 2019. gada sacensību nolikums - Ivars Dzenītis;
6. LPSF 2019. gada sacensību grafiks – Juris Silovs;
7. LPSF 2019. gada klubu kausa nolikums – Alvis Zīriņš;
8. LPSF 2019. gada TIRa Nolikums – Ivars Dzenītis;
9. LPSF sacensību organizēšanas nolikums – Juris Silovs;
10. LPSF izlašu veidošanas nolikums – Aida Pētersone;
11. Sportiskās ētikas ievērošana LČ un LK izcīņā 2018. gadā-I.Dzenītis;

12. Biedru pasākumi petankas popularizēšanā 2019. gadā;

13. Dažādi.

**Kopsapulces norise:**

**1.**

**Juris Silovs ziņo par LPSF 2018. gada finanšu pārskata rezultātiem, kam ir saņemts pozitīvs revidentes LPSF Marinas Ozolas ziņojums.**

**Biedru kopsapulces lēmums:**

1.1. **Apstiprināt biedrības „Latvijas petanka sporta federācija” 2018. gada finanšu pārskatu.**

Balsojums - „par”- 7, „pret”-0, „atturas”- 0.

**2.**

**Juris Silovs ziņo pa LPSF revidentes Marinas Ozolas sagatavoto pozitīvo ziņojumu par LPSF 2018.gada pārskatu un bilanci.**

**Biedru kopsapulces lēmums:**

2.1. **Apstiprināt biedrības „Latvijas petanka sporta federācija” 2018. gada pārskatu un bilanci, revidentes Marinas Ozolas atzinumu par 2018. gada pārskatu.**

Balsojums - „par”- 7, „pret”-0, „atturas”- 0.

**3.**

**Juris Silovs ziņo par LPSF 2019.gada budžeta projektu.**

Apspriežot ziņojumu, Inga Apmane ierosina paaugstināt kluba maksu kausa izcīņai uz 40€ un 80€ dot klubam, kurš organizē kluba izcīņu. Juris Silovs piedāvā izdevumu daļā pievienot jaunu pozīciju, kura būtu paredzēta klubu kausa izcīņas organizēšanai. Ivars Dzenītis piedāvā samazināt CEP kongresam piešķirto naudu. Inga Apmane iebilst, norādot, ka nauda ir jāatstāj, jo kongresā tiek pildīti dažādi uzdevumi. Ivars Dzenītis piedāvā samazināt finansējumu Pasaules čempionātam, uzsverot, ka dalībnieki esot apsolījuši neņemt finansējumu no federācijas budžeta. Inga Apmane piedāvā šo summu samazināt līdz 1200€. Aivids Švarcs piedāvā šo summu samazināt līdz 800€. Egils Lejnieks piedāvā piešķirt finansējumu par sasniegumiem. Juris Silovs piedāvā vienam posmam dot finansējumu 45€.

**Biedru kopsapulces lēmums:**

3.1. **Latvijas kausa izcīņas maksu pacelt uz 40€ un budžeta LPSF saistību izpildes daļā izveidot jaunu pozīciju- “LV kausa izcīņas rīkošana”**.

Balsojums - „par”- 6, „pret”-0, „atturas”- 1.

3.2. **LPSF budžeta sadaļas “LPSF saistību izpilde” izdevumi ir 2074€.**

Balsojums - „par”- 7, „pret”-0, „atturas”- 0.

3.3. **Izveidot jaunu izdevumu daļu “Apdrošināšana”.**

Balsojums - „par”- 7, „pret”-0, „atturas”- 0.

3.4. **Dalībai Pasaules čempionātā Spānijā, dubultspēlēm, vienspēlēm, finansējumu atstāt kā ir budžeta projektā- 1580€.**

Balsojums - „par”- 2, „pret”-0, „atturas”- 5.

3.5. **Dalībai Pasaules čempionātā Spānijā, dubultspēlēm, vienspēlēm, finansējumu samazināt līdz 1200€ un atlikušos 380€ sadalīt pārējiem izlašu braucieniem.**

Balsojums - „par”- 4, „pret”-0, „atturas”- 3.

3.6. **Dalībai Pasaules čempionātā Spānijā, dubultspēlēm, vienspēlēm, finansējumu samazināt līdz 800€.**

Balsojums - „par”- 1, „pret”-0, „atturas”- 6.

3.7. **Pieņemt zināšanai biedrības „Latvijas petanka sporta federācija” 2019. gada budžetu.**

Balsojums - „par”- 6, „pret”-0, „atturas”- 1.

**4.**

**LPSF revidenta vēlēšanas**

**Biedru kopsapulces lēmums:**

4.1. **Par jauno LPSF revidentu apstiprināt Marinu Ozolu.**

Balsojums - „par”- 7, „pret”- 0, „atturas”- 0.

**5.**

**LPSF 2019. gada sacensību nolikums**

Juris Silovs piedāvā papildināt punktu 1.3.4. (DALĪBNIEKI), ka jauniešiem ir jāuzrāda ārsta izziņa. Pie punkta 1.4.1. (KOMANDAS SASTĀVS) Aivids Švarcs ierosina, ka spēlētāji drīkt spēlēt komandā, neatkarīgi no kluba piederības. Edgars Silovs iebilst, uzskatot, ka spēlētāji nedrīkst jaukties no dažādiem klubiem. Inga Apmane piedāvā, ka drīkst jaukties jauniešu trijniekos, jauktajās dubultspēlēs. Imants Zvirbulis piebilst, ka arī veterāniem jāļauj jaukties neatkarīgi no kluba piederības. Ivars Dzenītis piedāvā, ka drīkst jaukties tikai jauktajās dubultspēlēs. Ivars Dzenītis piedāvā 1.5.5. (PIETEIKUMI) izmainīt punktu, nomainot 48 stundas uz 24 stundām. Ivars Dzenītis piedāvā samazināt licences maksu, pārējie iebilst. Aivids Švarcs piedāvā samazināt dubultspēļu un trijnieku sacensībām par 10 minūtēm. Edgars Silovs iebilst un piedāvā pielikt 5 minūtes dubultspēlēm un trijniekiem. Ivars Dzenītis piedāvā Šveices sistēmu spēlēt līdz 11 punktiem, bet biedri iebilst. Aivids Švarcs atkāpjas no sacensību žūrijas priekšsēdētāja amata un savā vietā piedāvā Edgaru Silovu. Inga Apmane piedāvā izmainīt žūrijas sastāvu. Edgars Silovs piedāvā Veltas Milleres vietā Ivaru Dzenīti. Aida Pētersone ierosina veidot A un B grupu Latvijas čempionātā. Inga Apmane piekrīt un piedāvā sākt izstrādāt plānu nākamajai sezonai. Alvis Zīriņš piedāvā ierakstīt jaunu punktu- 5.4.2. (REZULTĀTU VĒRTĒŠANA), ka 1.-24. vietas ieguvēji saglabā vietu augstākajā grupā 2020. gadā. Ivars Dzenītis piedāvā trijniekus spēlēt divos posmos un otrajā posmā piedalās sešas pirmā posma labākās komandas. Edgars Silovs piedāvā, ka piedalās nevis sešas, bet četras. Inga Apmane un Alvis Zīriņš piekrīt Edgaram Silovam. Aida Pētersone piedāvā spēlēt pirmajā posmā 7 Šveices sistēmas spēles. Ivars Dzenītis piedāvā dubultspēlēs, vienspēlēs spēlēt 5 Šveices sistēmas spēles, nevis četras. Ivars Dzenītis piedāvā izmainīt apļa turnīra vietu noteikšanas kritērijus, kā prioritāti liekot visus iegūtos un zaudētos punktus.

**Biedru kopsapulces lēmums:**

5.1. **Izmainīt nolikuma nodaļas KOMANDAS SASTĀVS punktu 1.4.1., ka spēlētāji drīkst jaukties no dažādiem klubiem.**

Balsojums - „par”- 1, „pret”-5, „atturas”- 1.

5.2. **Izmainīt nolikuma nodaļas KOMANDAS SASTĀVS punktu 1.4.1., ka spēlētāji drīkst jaukties no dažādiem klubiem tikai jauktajās dubultspēlēs.**

Balsojums - „par”- 1, „pret”-3, „atturas”- 3.

5.3. **Izmanīt nolikuma nodaļas KOMANDAS SASTĀVS punktu 1.4.1., ka spēlētāji drīkst jaukties no dažādiem klubiem tikai jauniešu un veterānu trijniekos un jauktajās dubultspēlēs.**

Balsojums - „par”- 3, „pret”-1, „atturas”- 3.

5.4. **Nemainīt nolikuma nodaļas KOMANDAS SASTĀVS punktu 1.4.1., ka spēlētāji nedrīkst jaukties no dažādiem klubiem.**

Balsojums - „par”- 2, „pret”-3, „atturas”- 2.

5.5. **Atkārtots balsojums, par to, vai punkts 1.4.1. no nodaļas KOMANDAS SASTĀVS paliek kā nolikumā (PAR) vai mainās (PRET), ka spēlētāji drīkst jaukties no dažādiem klubiem tikai jauniešu un veterānu trijniekos un jauktajās dubultspēlēs.**

Balsojums - „par”- 2, „pret”-5, „atturas”- 0.

5.6. **Nolikuma nodaļas MAKSĀJUMI UN LICENCES punktu 2.2. izņemt no nolikuma.**

Balsojums - „par”- 7, „pret”-0, „atturas”- 0.

5.7. **Nolikuma nodaļas NOTEIKUMI UN TIESĀŠANA punktu 4.3. atstāt kā ir nolikumā.**

Balsojums - „par”- 2, „pret”-4, „atturas”- 1.

5.8. **Izmainīt nolikuma nodaļas NOTEIKUMI UN TIEŠĀŠANA punktu 4.3., pieliekot 5 minūtes spēles laika dubultspēlēm un trijniekiem.**

Balsojums - „par”- 4, „pret”-2, „atturas”- 1.

5.9. **Izmainīt nolikuma nodaļas NOTEIKUMI UN TIESĀŠANA punktu 4.3., noņemot 10 minūtes spēles laika dubultspēlēm un trijniekiem.**

Balsojums - „par”- 1, „pret”-5, „atturas”- 1.

5.10. **Izmainīt nolikuma nodaļas DOMSTARPĪBAS punktu 4.8.2. Žūrijas priekšsēdētājs- Edgars Silovs, žūrijas sastāvā- Veltas Milleres vietā Ivars Dzenītis, Aivida Švarca vietā Mārci Krams.**

Balsojums - „par”- 7, „pret”-0, „atturas”- 0.

5.11. **Atstāt nolikumu par trijniekiem tāds, kāds tas ir, neizdarot tajā izmaiņas.**

Balsojums - „par”- 0, „pret”-4, „atturas”- 3.

5.12. **Sieviešu un vīriešu trijnieki notiek vienā posmā un papildus finālposms.**

Balsojums - „par”- 2, „pret”-3, „atturas”- 2.

5.13. **Pirmajā sieviešu un vīriešu trijnieku posmā tiek izspēlētas 7 Šveices sistēmas spēles.**

Balsojums - „par”- 7, „pret”-0, „atturas”- 0.

5.14. **Finālposmā tiek trijnieku pirmā posma sešas labākās komandas.**

Balsojums - „par”- 1, „pret”-5, „atturas”- 1.

5.15. **Finālposmā tiek trijnieku pirmā posma četras labākās komandas un spēlē divus apļus.**

Balsojums - „par”- 5, „pret”-0, „atturas”- 2.

5.16. **Finālposmā tiek trinieku pirmā posma četras labākās komandas un spēlē vienu apli.**

Balsojums - „par”- 1, „pret”-4, „atturas”- 2.

5.16. **Finālposmā spēles tiek spēlētas ar laika limitu 75 min + 2 kašoneti.**

Balsojums - „par”- 7, „pret”-0, „atturas”- 0.

5.17. **LČ dubultspēlēs, vienspēlēs, veterānu trijniekos izspēlē 4 Šveices sistēmas spēles (5.2.4.).**

Balsojums - „par”- 1, „pret”-6, „atturas”- 0.

5.18. **LČ dubultspēlēs, vienspēlēs, veterānu trijniekos izspēlē 5 Šveices sistēmas spēles (5.2.4.).**

Balsojums - „par”- 6, „pret”-1, „atturas”- 0.

5.19. **Nolikuma nodaļas IZSPĒĻU KĀRTĪBAS punkts 5.2.3. nolikumā paliek kāds ir.**

Balsojums - „par”- 4, „pret”-3, „atturas”-0.

5.20. **Nolikuma nodaļas IZSPĒĻU KĀRTĪBAS punktā 5.2.3. tiek izmainīti uzvarētāja noteikšanas secības kritēriji.**

Balsojums - „par”- 3, „pret”-3, „atturas”- 1.

5.21. **Balsojums par 2019. gada sezonas sacensības nolikumu.**

Balsojums - „par”- 7, „pret”-0, „atturas”- 0.

**6.**

**LPSF 2019. gada sacensību grafiks**

**Biedru kopsapulces lēmums:**

6.1. **Pieņemt LPSF 2019. gada sezonas sacensību grafiku.**

Balsojums - „par”- 6, „pret”-0, „atturas”- 0.

**7.**

**LPSF 2019. gada klubu kausa nolikums**

Aivids Švarcs piedāvā, ka klubu kausā drīkst spēlēt neierobežots skaits spēlētāju, kuriem ir uzturēšanās atļaujas.

7.1. **Klubu kausā drīkst spēlēt 2 spēlētāji ar uzturēšanās atļaujām.**

Balsojums - „par”- 3 (seši), „pret”-1, „atturas”-2.

7.2. **Klubu kausā drīkst spēlēt 3 spēlētāji ar uzturēšanās atļaujām.**

Balsojums - „par”- 1 (seši), „pret”-4, „atturas”-1.

7.3. **Klubu kausā drīkst spēlēt neierobežots skaits spēlētāju ar uzturēšanās atļaujām.**

Balsojums - „par”- 5 (seši), „pret”-0, „atturas”- 1.

7.4 . **Pieņemt LPSF 2019. gada klubu kausa nolikumu.**

Balsojums - „par”- 6 (seši), „pret”-0, „atturas”- 0.

**8.**

**LPSF 2019. gada TIRa nolikums**

Ivars Dzenītis piedāvā ierakstīt jaunu punktu, kurā tiek noteikts, ka sākot ar trešo kārtu, spēlētāji katrs metienu veic viens pēc otra.

8.1. **Pieņemt LPSF 2019. gada TIRa nolikumu.**

Balsojums - „par”- 6 (seši), „pret”-0, „atturas”- 0.

**9.**

**LPSF sacensību organizēšanas nolikums**

9.1. **Pieņemt LPSF sacensību organizēšanas nolikumu.**

Balsojums - „par”- 6, „pret”-0, „atturas”- 0.

**10.**

**LPSF izlašu veidošanas nolikums**

10.1. **Pieņemt LPSF izlašu veidošanas nolikumu.**

Balsojums - „par”- 5, „pret”-0, „atturas”- 1.

**13.**

**Dažādi**

13.1. **Apstiprināt izmaiņas LPSF nolikumā par attālināta režīma biedru ārkārtas sapulces rīkošanas kārtību.**

Balsojums - „par”- 5, „pret”-0, „atturas”- 0.

Biedrības LPSF kopsapulces vadītājs Juris Silovs rezumē, ka kopsapulces dienas kārtības jautājumi ir izskatīti un kopsapulce savu darbu beidz plkst. 18:42.

Sapulces vadītājs **Juris Silovs**

Protokolēja **Alvis Zīriņš**